Impalaeriezh Mali a oa ledet war douroù lies ha war ul lujad amzer hir pelloch evit forzh peseurt Stad all e Kornôg Afrika abaoe. Diazez ar badelezh-se a zo da gavout en ur velestradurezh fin ha digreizennet. Hervez ar skrivagner eus Burkina Faso Joseph Ki-Zerbo, seul belloch ez ae unan bennak eus Niani, seul wanoch e oa galloud ar mansaoù. Galloud an impalaeriezh a chome memestra, ar mansa a rae war-dro an tailhoù moneizh hag a dalche galloud met hep mont re bell evit chom hep kaout emsavadegoù pe choantoù disrann o sevel.